07 03 01 01

Se adaugă următorul text: Acest credit este destinat să acopere domeniul educației și formării din cadrul programului Erasmus + în cadrul gestiunii indirecte. Creditul va sprijini cele 3 acțiuni-cheie și acțiunile Jean Monnet. Acțiunea-cheie 1: Mobilitatea în scopul învățării În domeniul educației și al formării, programul sprijină următoarele acțiuni: (a) mobilitatea studenților și a personalului din învățământul superior; (b) mobilitatea cursanților și a personalului din instituțiile de educație și formare profesională; (c) mobilitatea elevilor și a personalului din școli; (d) mobilitatea personalului care se ocupă de educația adulților; (e) oportunitățile de învățare a limbilor, inclusiv cele care sprijină activitățile de mobilitate. Acțiunea-cheie 2: Cooperarea între organizații și instituții În domeniul educației și al formării, programul sprijină următoarele acțiuni: (a) parteneriate pentru cooperare și schimb de practici, inclusiv parteneriate la scară redusă menite să încurajeze un acces mai larg și mai incluziv la program; (b) parteneriate pentru excelență, în special universități europene, centre de excelență profesională și programe de masterat în cotutelă; (c) parteneriate pentru inovare menite să consolideze capacitatea de inovare a Europei; (d) platforme și instrumente online în vederea unei cooperări virtuale, inclusiv servicii de asistență pentru eTwinning și pentru platforma electronică pentru învățarea în rândul adulților în Europa. Acțiunea-cheie 3: Sprijin pentru elaborarea de politici și pentru cooperare În domeniul educației și al formării, programul sprijină următoarele acțiuni: (a) elaborarea și punerea în aplicare a agendelor de politică generale și sectoriale ale Uniunii în domeniul educației și al formării, inclusiv cu sprijinul rețelei Eurydice sau al activităților altor organizații relevante; (b) sprijinirea instrumentelor și a măsurilor Uniunii care promovează calitatea, transparența și recunoașterea competențelor, a aptitudinilor și a calificărilor; (c) dialogul în materie de politici și cooperarea cu principalele părți interesate, inclusiv cu rețelele existente la nivelul Uniunii, cu organizațiile neguvernamentale europene și cu organizațiile internaționale din domeniul educației și formării; (d) măsuri care să contribuie la o punere în aplicare calitativă și incluzivă a programului; (e) cooperarea cu alte instrumente ale Uniunii și furnizarea de sprijin altor politici ale Uniunii; (f) activități de difuzare și de sensibilizare cu privire la rezultatele și prioritățile politicilor europene, precum și cu privire la program. Acțiunile Jean Monnet Programul sprijină predarea, învățarea, cercetarea și dezbaterile cu privire la aspecte legate de integrarea europeană, prin intermediul următoarelor acțiuni: (a) acțiunea Jean Monnet în domeniul învățământului superior; (b) acțiunea Jean Monnet în alte domenii ale educației și formării; (c) sprijinirea următoarelor instituții care urmăresc un obiectiv de interes european: Institutul Universitar European din Florența, inclusiv Școala de guvernanță transnațională a acestuia; Colegiul Europei (campusurile din Bruges și Natolin); Institutul European de Administrație Publică din Maastricht; Academia de Drept European de la Trier; Agenția Europeană pentru Educație Specială și Incluzivă din Odense și Centrul Internațional de Formare Europeană din Nisa.